De gikk inn i 3. divisjon da de kom med i The Football League i 1920, og på dette nivået ble de værende fram til 1958. I årene fra 1958 og fram til 1962 spilte de i 2. divisjon, men så rykket de ned 2 år på rad og spilte noen sesonger i 4. divisjon. Den beste perioden i klubbens historie var fra 1979 fram til 1983, da de spilte i den engelske toppdivisjonen. I 1983 kom de også til finalen i FA-Cupen, der de spilte 2-2 mot Manchester United, før de tapte 4-0 i omkampen. I 2017 rykket de opp til Premier League for første gang da de kom på andre plass i Championship i 2016/17-sesongen.